CENTRUM VOĽNÉHO ČASU, SKALITÉ 603

**Oznam CVČ**

**pre zákonných zástupcov/rodičov detí, žiakov**

**a mládež – členov CVČ**

**Milí rodičia, deti, žiaci, mládež, členovia CVČ**

chceme Vás informovať o organizačných podmienkach činnosti CVČ v školskom roku 2020/2021 v súvislosti s trvaním pandémie ochorenia COVID-19 a potreby dodržiavania protiepidemických opatrení a odporúčaní.

* **Klub Centra voľného času Skalité s otvára od 02. septembra 2020 podľa záujmu detí.**
* **Žiadosti (prihlášky detí – *príloha 1*) na záujmovú (krúžkovú) činnosť sa prijímajú do 15. septembra 2020.**
* **Záujmová (krúžková) činnosť začína od 01. októbra 2020.**
* **Základné informácie:**

**Zákonný zástupca, rodič**

* Predkladá pri prvom nástupe dieťaťa do CVČ zdravotný dotazník a vyhlásenie zákonného zástupcu ***(príloha 2)*** alebo po každom prerušení dochádzky dieťaťa do CVČ v trvaní viac ako tri dni predkladá písomné vyhlásenie zákonného zástupcu o tom, že dieťa neprejavuje príznaky prenosného ochorenia a nemá nariadené karanténne opatrenie ***(príloha 3)*** – podpisuje zákonný zástupca, rodič.
* Do CVČ pošle/privedie iba zdravé dieťa. Ak sa dieťa sťažuje na bolesti hlavy, nádchu, má kašeľ, prípadne iné príznaky nesmie prísť do CVČ. Podmienky vstupu do CVČsú v ***prílohe 4.***
* Dodržiava pokyny riaditeľa CVČ, ktoré upravujú podmienky prevádzky CVČ pre školský rok 2020/2021.
* S cieľom ochrany pred komunitným šírením ochorenia COVID – 19 v CVČ zabezpečí, aby deti prichádzali a odchádzali len s osobami, ktoré s dieťaťom žijú v spoločnej domácnosti.
* Do budovy CVČ nevstupuje. Výnimkou sú zákonní zástupcovia/rodičia detí – žiakov 1. ročníka. Do CVČ sprevádza svoje dieťa iba jeden rodič a dodržuje opatrenia CVČ.
* Zodpovedá za dodržiavanie hygienicko-epidemiologických opatrení pri príchode dieťaťa do CVČ a pri odchode dieťaťa z CVČ (nosenie rúšok, dodržiavanie odstupov, dezinfekcia rúk).
* Zabezpečí pre svoje dieťa každý deň dve rúška a papierové jednorazové vreckovky. Rezervné rúško si odloží v šatňovom priestore (pre prípad znečistenia svojho používaného rúška).
* V prípade, že u dieťaťa je podozrenie alebo potvrdené ochorenie na COVID\_19 v domácom prostredí, bezodkladne o tejto situácii informuje príslušného vyučujúceho a riaditeľa CVČ.
* V prípade, že je u dieťaťa podozrenie alebo potvrdené ochorenie COVID-19 v prostredí CVČ, bezodkladne si svoje dieťa príde vyzdvihnúť.
* Je povinný aj bezodkladne nahlásiť karanténu, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z CVČ vylúčené.
* V prípade nutnosti vstúpiť do vnútorných priestorov CVČ (prevzatie chorého dieťaťa, úrazu) má na tvári rúško a ruky si pri vchode vydezinfikuje.
* Dodržiava upozornenia zverejnené na vchodových dverách a v priestoroch CVČ.
* Dodržiava všetky opatrenia odporúčané MŠVVaŠ SR a Úradom verejného zdravotníctva založené na princípe ROR - Rúško, Odstup, Ruky.

Ďalšie informácie a pokyny budú priebežne uverejnené na websídle CVČ , fcbk a informačnej tabuli CVČ podľa aktuálnych informácii z MŠVVaŠ SR, HÚVZ SR.<https://cvcskalite.wordpress.com/dokumenty-cvc/>

Tešíme sa na spoluprácu, spoločne to zvládneme.

CVČ Skalité